Odense Adresse-Contoirs Efterretninger, 1846-09-15
(Slutningen af en Skrivelse fra Föhr, see sidste Fredagssavis!) "Slesvigholsteinerne ere stedse tilrede at gjøre de usleste, smaaligste Træk, naar de derved kunne begunstige deres Sag det allermindste eller tilføie Statseenhedsmændene den ubetydeligste Skade. Ofte faae deres Sag derved Udseende af et Narreværk, f. Ex. naar Nogle lade brune, blaae og hvide Streger male paa deres Broer eller Plankeværk og ere derved hjertelig glade over at kunne vise sig som dem, der virke for det "Meerumschlungne." Til et saadant Træk var jeg Vidne i Wyck og jeg fremsætter det her, fordi det viser, at Regjeringen, om hvem man mener, staaer med Pressens Liv og Skjæbne i sin Haand, er selv saagodtsom ganske afskaaren fra al Hjælp af Pressen i sin Kamp mod Kronens Fjender, og maa endog gjøre den mærkelige Erfaring, at et gammelt med Privilegier overøst Organ synes at svigte Tro og Love, lader sine, selvvalgte Venner, Regjeringens Modstandere, komme ind og sidde i Sophaen, medens Regjeringen ikke faaer Tilladelse til at komme længere end i Forstuen. Gjennem en Række af Herrer, som vare mig ubekjendte, løb i Søndagsaftes paa Soireen paa een Gang fra Mund til Mund en paafaldende Hvisken og gjorde et Jndtryk paa de Ansigter, hvortil den meddeeltes, som om den indeholdt en vigtig Nyhed, der udsprang fra det i Nærheden værende Læseværelse. Jeg gik derfor ind til de her ankomne, paa et Bord udbredte Aviser, hvor jeg af en Tilstedeværende snart erfarede, at Bladene intet væsenligt Nyt indeholdt undtagen en Artikkel, som fandtes i et Tillæg til Altona Mercur, No. 201 for 27 August. Jeg gjennemløb strax nogle Linier deraf og saae, at Artiklen var fra Regjeringen, rettet mod Advocat Sam wer i Neumünster, som tidligere i et Hovednummer af "Alt. Mercur, havde forsøgt at tilintetgjøre de historiske og lovbestemte Grunde for den publicerede Arvefølgesag. Saa sildig om Aftenen (Klokken var 11) og under et Bal fandtes ingen Ro til Afhandlingens Gjennemlæsning, og jeg besluttede at vende tilbage næste Dag for i Ro at studere det trykte Actstykke. Først seent den paafølgende Eftermiddag fik jeg Tid til atter at indfinde mig i Badehusets Læseværelse. Jeg ragede noget omkring i den paa Bordet værende Avisbunke, men fik strax Grund til at fatte den nærliggende Mistanke, at det betræffende Tillæg til, Alt. Mercur" var bortpractiseret paa slesvigholsteensk. Jeg tilkaldte nu Marque ren og gjennemgik med ham hele Avisbunken paa det Nøiagtigste, men "Tillæget, var borte. Han gjennemsøgte nu de øvrige Værelser, dog Resultatet blev det samme. Jeg fortalte siden Hændelsen til andre Fremmede i Byen, og de forsikkrede mig, at bemeldte Blad allerede om Formiddagen ikke meere havde været at finde. Det Hele maa nødvendig fremkalde følgende Betragtninger. Naar Slesvigholsteenerne, Sammer eller Andre, optræde i "Alt. Mercur" mod Regjeringen og sammes vigtige Foranstaltninger, saa prange deres fordærvelige og giftige Producter alletider i Hovedbladet, aldrig vises de hen til et lurvet Tillæg. Men hvergang Regjeringen finder sig nødsaget til at gjendrive saadant Tøi, saa er "Mercuren", som i det Hele redigeres slaut og søvnigt og indeholder for det Meste kun Fyldeværk, hvoraf altid en god Portion uden Tab kunde falde bort, stedse for snæver og Regjeringen maa nøies med at see sin Artikel optagen i en Følgeklud, uagtet den simple Høflighed mod Regenten maatte paalægge Udgiveren som Pligt - uanseet sammes øvrige Forpligtelser. stedse at indrømme Regjeringens Afhandlinger den første Side af Hovedbladet. Ved Siden af den uhørte Ydmygelse, at Regjeringens Afhandlinger i "Alt. Mercur, hvergang skulle henvises til et lurvet Følgeblad, udsættes de tillige for den overalt i Hertugdømmerne herskende Fare, at de bortsnappes og tilintetgjøres, hvilket i langt mindre Grad vilde skee, naar bemeldte Opsatser stode, om ikke paa den første, fornemmeste Side, men dog i Hovedbladet, thi da vilde enhver Eier af Avisen, vaage meere over, at Bladets complette Nummerrækkeikke gjordes defect ved Bortskaffelsen af et eller andet Nummer, ligesom Læserne af ethvert Parti i Almindelighed vilde interessere sig for Tilstedeblivelsen af ethvert Nummer for ikke at see Løkker opstaae i de øvrige Avis nyheder. Jngen vil heller saa let vove at lægge Haand paa et Hovedblad af en Avis som paa et stakkels Folgeblad, hvilket i Regelen ikke regnes for meget, savnes ligesaa lidet og gjør ved en Bortsnappelse Hovedbladet ikke ucomplet. Naar det altsaa ikke let kan falde nogen Slesvigholstener ind, paa et offentlig Sted at borttage en Avis, om den end indeholder en Artikel, hvis Jndhold hans Øine ikke kan taale, saa tillader han sig derimod med langt større Samvittighedsfrihed at ødelægge et Følgeblad, som i Almindelighed kun berører een Gjenstand og det kun er denne forhadte Gjenstand, som han forsynder sig imod. Men det tør ogsaa ansees for en velberegnet Plan af "Mercurens" egne Udgivere at svække Arvefølgesagen m.m. ved enten slet ikke at optage Artikler til sammes Forsvar eller, naar de indløbe fra Regjeringen, haanligen at anvise dem Plads udenfor selve Bladet, og derved give et Vink om, hvad der hermed kan gjøres - Hertil kommer endnu, for tilstrækkelig at kunne bedømme Alt. Mercurens Characteer, at dette Blad af Regjeringen ikke er udrustet med eet Privilegium, ikke med eet Monopol, men med flere Monopoler, deriblandt at intet andet tydsk eller dansk Blad i Slesvig, Holsteen eller Lauenborg end "Mercuren" tør meddele en eneste udenlandsk politisk Nyhed; item at intet Proclam eller andet offentligt Document har Rets gyldighed i Hertugdømmerne, førend det 3 Gange har staaet i "Mercuren." Den er overhoved udstyret saa splendid med Friheder, fordi Regjeringen vilde selv have sig et trofast Organ i Hertugdømmerne. Det er imidlertid klart, hvormeget den eller de monopoliserede Eiere af bemeldte Avis miskjende deres rette Stilling og hvormeget de have glemt den Dyd, at være taknemmelige. Regjeringen havde næppe havt Anledning, idetmindste ingen directe, til at lade skrive Artikler i "Alt. Mercur, og her udsættes for, kun at see dem optagne i Tillægs klude, dersom Redactionen ikke ved Optagelse af Artikler fra Advocaten i Neumünster i Hovedbladet havde gjort det til en Nødvendighed for Regjeringen at forsvare sig. "Mercurens" Redaction vil ventelig undskylde sig med, at Regjeringens Afhandlinger ere for lange til at kunne optages i Hovedbladet; men en saadan Undskyldning kan kun gjelde til Wandsbeck, thi bliver det en Dag nødvendigt, at der udgives et Tillæg, saa maatte Redactionen, dersom den besad nogen Gnist af Velvillie, anvise Avertissementerne, Listen over ankomne Fremmede", Handels- og Skibsefterretningerne, Coursefterretninger, "Jnland, ja en Deel af "Ausland, med Plads i Tillægget for at gjøre Hovedbladet ryddeligt for en Regjeringsartikel.